शरणार्थियों के मामले देखने वाले संयुक्त राष्ट्र की संस्था (यूएनएचसीआर) के प्रमुख एंटानियो गुटर्रस ने कहा, ''लेबनान अब दुनिया का सबसे अधिक प्रति व्यक्ति शरणार्थी सघनता वाला देश बन गया है.''उन्होंने कहा, ''लेबनान जैसे छोटे से देश, जो कि अपनी घरेलू समस्याओं से परेशान हैं, उसके लिए ये आंकड़े चौकाने वाले हैं.''सीरिया में 2011 में लड़ाई शुरू होने के बाद से अब तक क़रीब 95 लाख लोग पलायन कर चुके हैं.इस लड़ाई में अबतक डेढ़ लाख लोग मारे गए हैं. कार्यकर्ताओं का कहना है कि अब तक देश की कुल आबादी के आधे लोगों के अपना घर-बार छोड़कर कहीं और जाने का अनुमान है.सीरिया छोड़ कर किसी और देशों में जाने वाले लोगों में से क़रीब छह लाख लोगों ने जार्डन में और छह लाख 70 हज़ार लोगों ने तुर्की में ख़ुद को शरणार्थी के रूप में दर्ज कराया है.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)